Diari Oficial de la Generalitat Valenciana


Sumari del DOGV 2018, del 06-05-1993 (1993/827876)

RESOLUCIÓ de 25 de març de 1993, de la Conselleria de Treball i Afers Socials, per la qual instrumenta mesures i estableix ajudes per a la inserció professional de col.lectius desfavorits, per a l'exercici de 1993.
----------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2018

Data del DOGV
:   06-05-1993

Secció del DOGV
:   ALTRES DISPOSICIONS

Número del document
:   1993/827876


Data del document
:   25-03-1993

Organisme emissor
:   Conselleria de Treball i Afers Socials

Tipus de document
:   Resolució

Correcció d'errades

Resolució de 25 de març de 1993, de la Conselleria de Treball i Afers Socials, per la qual instrumenta mesures i estableix ajudes per a la inserció professional de col.lectius desfavorits, per a l'exercici de 1993.  
Les característiques dels col·lectius anomenats d'alt risc o amb especials dificultats per a la inserció laboral configura un col·lectiu heterogeni que exigeix respostes específiques a través de programes formatius que contribuesquen a pal·liar les desigualtats d'origen dels destinataris, i recórrer a les adaptacions i suports precisos per a les persones que, a causa de les seues circumstàncies socials i econòmiques o a factors geogràfics o culturals, puguen tenir dificultats importants per assolir accions formatives que els permeten la inserció professional.  
La convicció del fet que certs col·lectius requereixen l'adopció de mesures específiques parteix de la comprovació que, quan no reben suports específics, mantenen en gran part les seues desigualtats d'origen. Desigualtats que adquireixen especial importància en grups de població que viuen en àrees deprimides, amb percentatges alts d'analfabetisme i desescolarització.  
Tot això fa necessari desenvolupar les mesures i realitzar les accions específiques de foment d'ocupació destinades als col·lectius esmentats, previstes en l?Ordre de 26 de gener de 1993.  
Per això, d'acord amb la disposició final del Decret 12/1992, de 26 de gener, del Consell de la Generalitat Valenciana, i fent ús de les facultats que em confereix la Llei 5/1983, de 30 de desembre, de Govern Valencià (DOGV de 30 de desembre), i el Decret 18/1992, de 3 de febrer, del Consell de la Generalitat Valenciana (DOGV de 13 de febrer), amb el qual s'aprova el Reglament Orgànic i Funcional de la Conselleria de Treball i Afers Socials, resolc:  
CAPITOL I   
Disposicions generals  
Article primer Objectiu i programes  
L'objectiu d'aquesta Resolució és desenvolupar accions de formació o d'ocupació-formació dirigides a millorar les oportunitats de col·locació de col·lectius amb dificultats d'inserció laboral, previstes en l'article 3.3 de l?Ordre de 26 de gener de 1993, de la Conselleria de Treball i Afers Socials, reguladora dels programes de formació professional ocupacional i contínua durant 1993.  
Els programes a desenvolupar són els següents:  
1. Projectes l?objectiu dels quals siga la creació i el manteniment de centres d'integració sócio-laboral (CIS).  
2. Projectes l?objectiu dels quals siga la creació i el manteniment de tallers d'integració sócio-laboral (TIS).  
3. Subvencions a la contractació en empreses ordinàries.  
Article segon. Mecanismes de finançament  
La Direcció General de Formació i Inserció Professional podrà finançar les diferents actuacions mitjànçant la concessió d'ajudes a entitats que realitzen directament o que aporten els mitjans necessaris per al desenvolupament de les accions. Totes les ajudes tindran naturalesa de subvenció i aniran dirigides al finançament total o parcial de les activitats, projectes o programes regulats en aquesta resolució.  
Article tercer Dotació pressupostària  
La dotació pressupostària per concedir les subvencions  
establertes en aquesta resolució, per a l'exercici 1993, s'estableix en 257.952.231 de pessetes, en les línies de subvenció 402/000/93 i 701/000/93.  
CAPITOL II   
Programes de creació i manteniment de   
centres d'integració socio-laboral  
Article quart. Centres d'integració sócio-laboral  
Són centres d'integració sócio-laboral aquells que tinguen com a objectiu fonamental iniciar persones amb dificultats subjectives de col·locació, en la vida laboral perquè, a través de l'activitat productiva, assolesquen una formació professional i hàbits de treball que els permeta integrarse a curt i a mitjan termini en el món laboral.  
Els centres d'integració sócio-laboral hauran de reunir les següents característiques:  
1. Actuar amb personalitat jurídica del promotor, o bé adoptar formes jurídiques admeses per la legislació vigent.  
S'entén per promotor, als efectes d'aquesta convocatòria, tota entitat dotada de personalitat jurídica pròpia que assumesca la responsabilitat de les activitats que, en cada cas, siguen subvencionades.  
2. Posseir estructura i organització de caràcter empresarial i participar en activitats productives o de serveis.  
3. Tenir una plantilla de personal amb relació laboral, on si més no un 51% dels treballadors procedesquen de programes específics de reinserció social.  
4. La permanència en el centre d'integració sòcio-laboral dels treballadors beneficiaris de programes específics de reinsercio social tindrà caràcter transitori, sense perjudici d'aquells projectes que donen lloc a contractacions indefinides.  
5. El centre d'integració sòcio-laboral realitzarà activitats d'ajust personal i social, necessàries per a la integració sóciolaboral dels treballadors esmentats en l'apartat anterior.  
En el cas que els CIS actuen amb la personalitat jurídica del promotor, el requisit de l'apartat 3, s'entén referit estrictament al personal que configure la plantilla del mateix CIS.  
Article cinquè. Quantia de les subvencions  
Les accions referides en l'article anterior es podran subvencionar en els conceptes i pels imports següents:  
1. Per a projectes de CIS de nova creació, que requeresquen la realització d'inversions generadores de Llocs de treball, per al col·lectiu objecte d'aquesta convocatòria, es podran atorgar ajudes de fins a 2 milions per Lloc de treball creat.  
2. Per a projectes de CIS de nova creació, amb activitats que no requeresquen inversions, se subvencionarà la contractació de persones en situació de marginació amb una quantia de fins 750.000 pessetes per contracte anual, a jornada completa.  
3. Per renovació de plantilles en CIS ja creats, les contractacions que es produesquen com a conseqüència de la mobilitat de la plantilla, es podran subvencionar fins amb 500.000 pessetes per. contracte anual a jornada completa.  
4. Per prorrogues contractuals en CIS ja creats. En casos excepcionals en què, mitjançant l?oportú informe de l?òrgan competent de serveis socials, es demostre la necessitat de prorroga l?estada en el centre d'un treballador o d'una treballadora, a fi de possibilitar el seu procés de reinversió les esmentades pròrrogues s'incentivaran fins a 500.000 pessetes per pròrroga anual a jornada completa.  
5. Assistència tècnica. En tots els supòsits anteriors, quan el centre tinga mancances en alguna de les àrees de gestió, es podran concedir ajudes per a assistència tècnica que financen fins al 80% del seu cost total per un any, quan la concessió es produesca a instància de part. Si l'ajuda es concedeix d'ofici, podrà sufragar la totalitat del cost de l?esmentada assistència tècnica.  
l'import de les ajudes establertes en aquest precepte es calcularà mitjançant l'aplicació dels criteris que estipula l'article set de l?Ordre de 26 de gener de 1993.  
CAPITOL III   
Programes de creació i manteniment de tallers d'integració sócio-laboral (TIS)  
Article sisè. Tallers d'integració sócio-laboral  
Són tallers d'integració sócio-laboral aquells que realitzen projectes formatius promoguts per corporacions locals, entitats públiques i institucions públiques i privades sense ànim de lucre, l?objectiu dels quals és proporcionar continguts formatius de caràcter instrumental i tècnico-professional, així com habilitats socials i personal i hàbits de treball.  
La funció dels tallers d'integració sócio-laboral és la de possibilitar l'adquisició d'una formació ocupacíonal, juntament amb l'assumpció d'hàbits de treball en col·lectius amb dificultats objectives de contractació.  
Les especialitats formatives a realitzar en els esmentats tallers se seleccionaran d'entre aquelles que oferesquen efectives oportunitats d'incorporació laboral i que garantesquen la inserció de l'alumnat en una activitat productiva. .  
Tindran preferència els tallers d'integració sócio-laboral que es projecten.i es desenvolupen en els barris d'acció preferent, definits per l?Institut Valencià de Serveis Socials en les localitats de la Comunitat Valenciana, així com en els que acullen beneficiaris del Pla d'inserció Social, com a mesures complementàries d'integració.  
Les accions formatives tindran una durada de si més no 800 hores lectives, incloent-hi formació teórico-pràctica i admetran un nombre màxim de 20 alumnes.  
Article setè. Quantia de la subvenció  
Es podran atorgar subvencions als projectes de creació i manteniment de tallers d'integració sòcio-laboral pels següents conceptes:  
1. En TIS de nova creació que requeresquen realitzar inversions en instal·lacions, maquinària i utillatge, es podran atorgar subvencions de fins al 75% per projecte.  
2. En TIS de nova creació i en els ja existents, podran atorgar-se subvencións per despeses de professorat i personal de suport de fins al 75% per projecte.  
3. En concepte d'assegurança d'accident, mitjans i material didàctic, es podran atorgar subvencions de fins al 75% per projecte.  
Excepcionalment, es podrà subvencionar un projecte en la seua totalitat, en funció de les peculiaritats pròpies i del seu interès social.  
L'import de les ajudes establertes en els tres números anteriors es calcularà conformement amb els criteris regulats en l'article set de l'Ordre de 26 de gener de 1993.  
4. L'alumnat participant rebrà una assignació econòmica en concepte d'assistència per un import de fins a 1.100 pessetes per dia assistit. Aquestes ajudes es regularan pel que disposa l'Ordre de 26 de gener de 1993.  
CAPITOL IV   
Ajudes a la contractació  
Article vuitè. Concepte subvencionable  
La Direcció General de formació i Inserció Professional, podrà finançar els ocupadors, persones físiques o jurídiques, que subscriguen contractes de treball amb persones pertanyents als col·lectius objecte d'aquesta resolució, en la forma i quantia previstes en l'article següent.  
Article novè. Quantia de les subvencions  
Se subvencionarà la contractació amb empreses ordinàries, de persones en situació de marginació social, en una quantia de 500.000 pessetes, per contracte anual a jornada completa.  
Les subvencions a la contractació assenyalades es podran prorratejar en funció de la durada de la contractació i la jornada laboral. En cap cas el contracte no podrà ser inferior a 6 mesos.  
CAPITOL V   
Requisits dels beneficiaris i procediment de sol·licitud de subvenció  
Article deu. Beneficiaris  
1. Les entitats beneficiàries de les distintes ajudes, entenent per tals els perceptors de les subvencions, hauran de complir els següents requisits:  
a) Acreditació de la personalitat del titular.  
b) Exercir la seua activitat en la Comunitat Valenciana i realitzar l'acció subvencionada dins del seu àmbit territorial.  
e) Estar al corrent de les seues obligacions tributàries i de seguretat social.  
d) Les entitats privades sol·licitants hauran d'acreditar documentalment la seua coordinació amb la xarxa pública de serveis socials.  
e) Acreditació de la capacitat suficient en mitjans materials, humans i organitzatius per complir amb els objectius de l'acció proposada.  
f) Justificar la viabilitat del projecte 'en els seus aspectes tècnic, econòmic i financer, si escau, així com per tal de complir els seus fins socials.  
g) La resta de condicions que estableix l'article sisè de l?Ordre de 26 de gener de 1993.  
2. Treballadors/treballadores en cas de CIS, o l'alumnat en cas de TIS, beneficiaris de les distintes ajudes, hauran de complir els següents requisits:  
a) Ser aturats i figurar com a tals en les oficines d'ocupació.  
b) Estar adscrits a programes específics de serveis socials, tutelats pels equips dels Serveis Socials Generals.  
Article onze. Procediment  
1. Presentació de sol·licituds.  
Les sol·licituds de subvenció, formalitzades en els models oficials que figuren com a annex a aquesta resolucions presentaran en el registre dels serveis territorials de la Conselleria de Treball i Afers Socials o en qualsevol de les formes que estableix l'article 38.4 de la Llei 30/1992, de 26 de novembre, firmades per persona apoderada i acompanyades de la documentació requerida.  
2. Terminis de presentació.  
El termini de presentació de les sol·licituds finalitzarà el 31 de juliol de 1993, sense perjudici dels expedients que, si escau, es puguen incoar d'ofici.  
3. Tramitació.  
Si de l?examen de la documentació presentada es dedueix l'absència o insuficiència d'aquesta, es requerirà el sol·licitant perquè repare la falta o adjunte els documents preceptius en el termini de deu dies, comptadors a partir del de la recepció de la notificació. Transcorregut l?esmentat termini, i en cas de no aportar-se la documentació requerida, es procedirà a l'arxiu de l?expedient sense més tràmit.  
Els expedients seran despatxats en ordre rigorós d'incoació.  
4. Resolució.  
Escau al Conseller, de Treball i Afers Socials, a proposta del Director General de Formació i Inserció Professional, la resolució dels expedients regulats en aquesta, resolució, d'acord amb el que preceptuen els articles 12, 13 i 14 de l'Ordre de 26 de gener de 1992.  
5. Pagament de la subvenció.  
La subvenció es pagarà en la forma i en el termini que estableix l'article 16 de l'Ordre de 26 de gener de 1993.  
6. Justificació.  
Els perceptors estaran obligats, d'acord amb les normes de general aplicació de les subvencions, a justificar l'aplicació dels fons a la finalitat per a la qual van ser concedits.  
7. Incompliment.  
La Conselleria de Treball i Afers Socials se reserva la facultat de resoldre i deixar sense efecte la subvenció concedida, totalment o parcialment, en els supòsits establerts en l'article 18 de l?Ordre de 26 de gener de 1993.  
8. Control i seguiment.  
La Conselleria de Treball i Afers Socials i la Inspecció de Treball i Seguretat Social podran efectuar totes les comprovacions que consideren convenients, a fi de verificar l'aplicació de les subvencions als fins determinats.  
Article dotze. Comissió tècnica  
A fi d'avaluar i d'emetre informe sobre els expedients, el Director General de Formació i Inserció Professional designarà una comissió tècnica, formada per tres representants d'aquesta direcció general; la valoració que efectue aquesta comissió substituirà la que, segons l'article 12 de l?Ordre de 26 de gener de 1993, han de realitzar els serveis territorials.  
DISPOSIICIO TRANSITORIA  
Sense perjudici del que disposa l'apartat tercer de l'article tercer de l'Ordre de 26 de gener de 1993, durant aquest exercici i a l'empara d'aquesta convocatòria podran concórrer a les ajudes regulades en els capítols II i IV les entitats públiques, així com les privades, qualsevol que siga la seua naturalesa, sempre que complesquen les requisits corresponents a cada modalitat de subvenció.  
DISPOSICIO ADDICIONAL  
Els centres d'integració sócio-laboral que es creen com a continuació del procés d'integració i que estiguen formats per treballadors d'altres centres, hauran de dotar-se de personalitat jurídica pròpia i tenir perspectives d'estabilitat i continuïtat.  
DISPOSICIO FINAL  
Les sol·licituds presentades des de l'1 de gener de 1993 fins a la publicació d'aquesta convocatòria, es regiran per les bases que s'hi estableixen; en aquests casos, el termini de 6 mesos a què es refereix el paràgraf segon de l'article 12 de l'Ordre de 26 de gener de 1993 es computarà des del dia de la publicació d'aquesta resolució.  
València, 25 de març de 1993.- El Conseller de Treball Afers Socials: Martín Sevilla Jiménez.  
ANNEX II  
Descripció de la documentació a presentar  
A) Escriptura de constitució de l?entitat o altra documentació acreditativa de la seua personalitat (fotocòpia).  
B) DNI del promotor o representant legal (fotocòpia).  
C) Impost sobre activitats econòmiques o últim rebut de Llicència fiscal, si escau (fotocòpia).  
D) Llibre de matrícula (fotocòpia).  
E) Certificats de trobar-se l'empresa al corrent en les seues obligacions tributàries i de seguretat social. L'antiguitat dels certificats en el moment de presentar la sol·licitud no haurà de superar en cap cas els tres mesos (originals).  
F) Memòria que continga els aspectes organitzatius i didàctics de l'acció concreta de què es tracta, on s'indique:  
1. Perfil de l'alumnat cap al qual està dirigida l'acció formativa i criteris de selecció d'aquesta.  
2. Formulació dels objectius a assolir respecte a l'ocupació amb el desenvolupament de l'acció formativa.  
3. Formulació dels objectius formatius de l'acció, especificant la qualificació professional adquirida al final de l'esmentada acció, enunciada en forma de competència professional (ser capaç de ... ).  
4. Continguts formatius de l'acció, definits en funció de les capacitats anteriorment enunciades, així com la descripció de les activitats a realitzar durant el desenvolupament de l'acció formativa.  
5. Metodologia utilitzada durant el procés formatiu.  
6. Descripció d'espais, mitjans i materials a utilitzar durant el desenvolupament de l'acció.  
7. Perfil del professorat que realitzarà la formació, justificant l'esmentat perfil en funció de l'acció formativa, i assenyalant i acreditant (adjuntar documents) la seua titulació i experiència professional.  
8. Programació concreta de l'acció on s'indique: la durada, el seu horari i els nivells formatius.  
9. Desglossament del pressupost necessari per dur a cap l'acció formativa. S'hi indicarà el tant per cent del cost global que s'hi sol·licita a l'administració en concepte de subvenció.  
Veure annex